CELEX: C2006/294/59
Language: el
Date: 2006-12-02 00:00:00
Title: Υπόθεση C-411/06: Προσφυγή της 9ης Οκτωβρίου 2006 — Επιτροπή των Ευρωπαϊκών Κοινοτήτων κατά Ευρωπαϊκού Κοινοβουλίου, Συμβουλίου της Ευρωπαϊκής Ενώσεως

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/34
            
         Προσφυγή της 9ης Οκτωβρίου 2006 — Επιτροπή των Ευρωπαϊκών Κοινοτήτων κατά Ευρωπαϊκού Κοινοβουλίου, Συμβουλίου της Ευρωπαϊκής Ενώσεως
   (Υπόθεση C-411/06)
   (2006/C 294/59)
   Γλώσσα διαδικασίας: η αγγλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: M. Κωνσταντινίδης, M. Huttunen)
   
      Καθών: Ευρωπαϊκό Κοινοβούλιο, Συμβούλιο της Ευρωπαϊκής Ενώσεως
   Αιτήματα της προσφεύγουσας
   Η προσφεύγουσα ζητεί από το Δικαστήριο:
   
               —
            
            
               Να ακυρώσει τον κανονισμό (ΕΚ) 1013/2006 (1) του Ευρωπαϊκού Κοινοβουλίου και του Συμβουλίου της 14ης Ιουνίου 2006 για τις μεταφορές αποβλήτων·
            
         
               —
            
            
               να κρίνει ότι τα αποτελέσματα του ακυρωθέντος κανονισμού είναι οριστικά ενόσω εκκρεμεί η αντικατάσταση του κανονισμού εντός λογικής χρονικής περιόδου με πράξη που θα εκδοθεί από το Ευρωπαϊκό Κοινοβούλιο και το Συμβούλιο επί της ορθής νομικής βάσης των άρθρων 175, παράγραφος 1 και 133 ΕΚ και θα είναι αιτιολογημένη σύμφωνα με τις αιτιολογικές σκέψεις·
            
         
               —
            
            
               να καταδικάσει το Ευρωπαϊκό Κοινοβούλιο και το Συμβούλιο της Ευρωπαϊκής Ενώσεως στα δικαστικά έξοδα.
            
         Ισχυρισμοί και κύρια επιχειρήματα
   Η Επιτροπή εκθέτει ότι η επιλογή της διττής νομικής βάσεως αποφασίστηκε βάσει των παραμέτρων που έχουν προβλεφθεί από τη νομολογία του Δικαστηρίου, οι οποίες είναι ο σκοπός και το περιεχόμενο της πράξεως. Βασίστηκε στην εκτίμηση ότι ο κανονισμός περιλαμβάνει, τόσο από την άποψη των στόχων όσο και από την άποψη του περιεχομένου του, δύο συνιστώσες, άρρηκτα συνδεδεμένες, από τις οποίες καμία δεν είναι δευτερεύουσα ή έμμεση σε σχέση με την άλλη και από τις οποίες η μία εμπίπτει στην κοινή εμπορική πολιτική και η άλλη στην πολιτική προστασίας του περιβάλλοντος.
   Η Επιτροπή θεωρεί ότι στηρίζοντας τον κανονισμό μόνο στο άρθρο 175, παράγραφος 1, ΕΚ και διαγράφοντας το άρθρο 133 ΕΚ ως δεύτερη νομική βάση, το Ευρωπαϊκό Κοινοβούλιο και το Συμβούλιο ενήργησαν παραβιάζοντας τη Συνθήκη. Σύμφωνα με το άρθρο 231, παράγραφος 1, ΕΚ, η ακύρωση του κανονισμού αποτελεί την ορθή θεραπεία της παραβιάσεως αυτής.
   
      (1)  ΕΕ L 190, σ.1